
ОБЩИНСКИ СЪВЕТ - КАЗАНЛЪК

Н А Р Е Д Б А  

  № 30

ЗА ДВИЖЕНИЕТО НА ПРЕВОЗНИТЕ СРЕДСТВА НА ТЕРИТОРИЯТА НА ОБЩИНА КАЗАНЛЪК

Приета с Решение № 595 от 25.01.2007 г.

Пром. с решение  на Старозагорския окръжен съд от 11.06.2007  

по адм. дело № 90/2007 г., изм. с Решение № 5 от 31.07.2008 г.,
 изм. с Решение № 305/24.07.2012 г.; изм. с Решение № 1024/31.07.2014 г.;

НАРЕДБА 

№ 30

ЗА ДВИЖЕНИЕТО НА ПРЕВОЗНИТЕ СРЕДСТВА НА ТЕРИТОРИЯТА НА ОБЩИНА КАЗАНЛЪК

ГЛАВА ПЪРВА

ОБЩИ ПОЛОЖЕНИЯ
Чл.1. Тази наредба урежда правилата за местните изисквания, ограничения и забрани, свързани с движението на пътните превозни средства 
ППС) по улиците, площадите и пътищата на територията на община Казанлък, отворени за обществено ползване.

Чл.2. Забранява се умишленото затрудняване, изменение или спиране на движението, освен в случаите, предвидени в нормативните актове.

ГЛАВА ВТОРА

ОПАЗВАНЕ НА СЪОРЪЖЕНИЯТА, ОБСЛУЖВАЩИ ДВИЖЕНИЕТО

Чл.3. (отменен с Решение на Старозагорския окръжен съд от 11.06.2007  по адм. дело № 90/2007 г.) /1/ Забранява се повреждането или отстраняването на пътни знаци, маркировка, парапети, светофарни уредби, улично осветление, настилки, тротоари, разделителни ивици, изкуствени неравности, подлези, надлези, спиркови знаци, съоръжения за пътниците по спирките и др. – намиращи се по улиците, площадите, паркингите и площите за общо ползване.

/2/ Забранява се поставянето или преместването на съоръженията по предходната алинея без разрешение на компетентните общински органи, съгласувано с ПК по сигурност, обществен и екологичен ред.

ГЛАВА ТРЕТА

ОБЩЕСТВЕН ГРАДСКИ ТРАНСПОРТ

Чл.4. Общественият градски транспорт се извършва по утвърдена от Общинския съвет Транспортна схема по определени разписания.

Чл.5. /1/ Фирмите, превозвачи са длъжни да снабдяват превозните средства с необходимите документи и оборудване, съобразно изискванията на нормативните документи.

/2/ Транспортните фирми, персоналът им и водачите на МПС са длъжни:

1. да притежават необходимите документи, съгласно действащото законодателство;

2. да поставят на видно място табелка с маршрута на превозното средство и цената на билетите;

3. да спазват утвърдения от Общински съвет график на курсовете и да спират на всички спирки, включени в маршрута им;

4. да дават билети на гражданите при качване на пътниците срещу заплащане;

5. да осигуряват хигиената, реда, отоплението, вентилацията на МПС и добрият им външен вид;

6. да осигурят обозначителни знаци на персонала на автобусите с името на фирмата превозвач, трите имена, снимка и длъжност;

7. да не поставят материали с еротично съдържание или надписи, предизвикващи враждебност и насилие;

8. да осигуряват предимство и съдействие при слизане, качване и заемане на седящи места на хора с увреждания, бременни и майки с деца до 7 години;

9. да осигурят ползването на специализираните автобуси само от лица с призната група инвалидност;

10. да не поставят резервни гуми и ремонтни материали в купето за пътниците.

/3/ В превозните средства на масовия градски транспорт се забранява :

1. пътуването на лица в явно нетрезво състояние;

2. пътуването на лица с облекло, замърсяващо пътниците и превозното средство;

3. консумирането на храни и напитки;

4. превозването на леснозапалими, взривоопасни, токсични или други подобни материали;

5. превозване на животни;

6. възпрепятстване на затварянето на вратите от пътниците;

7. повреждане на седалки, облегалки и др. в автобусите.

ГЛАВА ЧЕТВЪРТА

ТАКСИМЕТРОВИ ПРЕВОЗИ

Чл.6. (Изм. с Решение № 305/24.07.2012 г.) /1/ Леките таксиметрови автомобили могат да извършват таксиметрова дейност само след издаване от Кмета на общината или упълномощено от него лице на: 

1. разрешение ( Приложение №1 )

2. (Изм. с Решение № 305/24.07.2012 г.) холограма, чийто образец се утвърждава с решение на Общински съвет. 

/2/ Разпределението на общия брой автомобили между превозвачите става по следния ред и условия :

1. разрешения за таксиметров превоз се издават само на превозвачи със седалище и адрес на управление на територията на община Казанлък;

2. Кмета на общината или упълномощено от него лице издава на редовно подалите документи разрешения за извършване на таксиметров превоз и холограми по реда на подаване на заявленията;

3. разрешения се издават в рамките на утвърдения общ брой на автомобилите;

4. при представяне от превозвача на преиздаден списък към удостоверението за регистрация с включени допълнително автомобили, получил вече разрешение за извършване на таксиметров превоз на пътници, същият може да получи ново разрешение за всеки автомобил по отделно, в рамките на определения брой от ОбС – Казанлък.

5. при прекратяване на таксиметровия превоз с даден автомобил, превозвачът е длъжен да върне издаденото му разрешение за съответния автомобил;

6. всеки превозвач има право на мястото на отпаднал автомобил да поиска на негово място да бъде издадено разрешение за друг автомобил, включен в списъка към удостоверението му за регистрация в случаите при запълнения брой автомобили определен от ОбС – Казанлък.

/3/ в едномесечен срок преди изтичане срока на разрешението, превозвачите кандидатстват за получаване на ново разрешение по общия ред след представяне на документите по чл. 24, ал.2 от Наредба № 34 на МТС.

/4/ (Нова с Решение № 305/24.07.2012 г.) 
1. Водачите на леки таксиметрови автомобили, са длъжни да престояват на определените от Общински съвет местостоянки (Приложение № 8). На водачите на леки таксиметрови автомобили се забранява да спират и/или престояват в зоната на спирките на обществения градски транспорт.

2. Община Казанлък организира местостоянките по т. 1 да бъдат обозначени със съответните пътни знаци и хоризонтална маркировка и да бъдат обозначени броят на таксиметровите автомобили, имащи право да извършват таксиметрова дейност върху съответните местостоянки.
/5/ (Нова с Решение № 306/24.07.2012 г.) За таксиметров превоз на пътници на територията на община Казанлък се определят максимални цени за 1 (един) километър пробег, както следва:

1. Дневна тарифа – 0,75 лв./км.;
2. Нощна тарифа – 0,85 лв./км.

/6/ (Нова с Решение № 305/24.07.2012 г.) При ползване на местата за кратковременно паркиране да се счита, че таксиметровият автомобил е преустановил работа и водачът поставя на предното стъкло, в дясно, табела „не работи” и сваля или закрива с калъф знака „ такси”, като заплаща определените с тази наредба такси.
ГЛАВА ПЕТА

ДВИЖЕНИЕ НА ПЪТНИ ПРЕВОЗНИ СРЕДСТВА С ЖИВОТИНСКА ТЯГА И БАВНОДВИЖЕЩИ СЕ ПЪТНИ ПРЕВОЗНИ СРЕДСТВА

изм. с Решение № 1024/31.07.2014 г.;

Чл.7. (изм. с Решение № 1024/31.07.2014 г.;) /1/ ППС с животинска тяга се регистрират в кметството на населеното място по местоживеене на собственика.

/2/ Преди регистрацията на ППС с животинска тяга се извършва преглед за спазените технически изисквания, съгласно чл. 71, ал.1 от Закона за движение по пътищата.
/3/ (Нова, Решение № 1024/31.07.2014 г.;)  ) Бавнодвижещите се ППС се регистрират в Община Казанлък.
Чл. 8. (Изм. с Решение № 305/24.07.2012 г.) /1/ (Изм., Решение № 1024/31.07.2014 г.;)  Регистрацията на ППС с животинска тяга се извършва въз основа на писмено заявление, подадено от собственика до кмета на съответното населено място, а за бавнодвижещите се ППС – до кмета на Общината.
/2/ Определено длъжностно лице извършва регистрацията, вписва данните за собственика и за ППС в регистър по образец ( Приложение №2 ).

/3/ (Изм., Решение № 1024/31.07.2014 г.;)  На собственика на регистрираното ППС с животинска тяга се издават регистрационен талон с регистрационен номер по образец (Приложение №3 ), а за бавнодвижещи се ППС се издава регистрационен талон с регистрационен номер по образец - Приложение №9“;

/4/ регистрационния номер от регистрационния талон е идентичен с поредния номер от вписването в регистъра.

/5/ (Изм., Решение № 1024/31.07.2014 г.;) при промяна на някои от реквизитите в регистрационния талон, собственикът на ППС с животинска тяга „или на бавнодвижещо се ППС“ е длъжен да представи съответния документ за вписване в регистъра и издаване на нов регистрационен талон.

/6/ (Изм., Решение № 1024/31.07.2014 г.;) при промяна собствеността на ППС с животинска тяга „или на бавнодвижещо се ППС“ в 14-дневен срок новият собственик е длъжен да представи документ за промяна на обстоятелствата, които се записват от длъжностното лице в регистъра, след което се издава нов регистрационен талон.

 /7/  (Нова с Решение № 305/24.07.2012 г.) (Изм., Решение № 1024/31.07.2014 г.;) За издадения регистрационен талон и дава броя регистрационни номера за поставяне на ППС с животинска тяга  „или на бавнодвижещо се ППС се заплаща цена, определена със заповед на кмета на общината, която включва действително извършените материални разходи по изработването им, завишена не повече от 20%.
/8/ (Нова, Решение № 1024/31.07.2014 г.;) „Регистрационните номера на бавнодвижещо се ППС се закрепват отпред и отзад (или само отзад) перпендикулярно на средното надлъжно сечение на превозното средство, а когато това е невъзможно - в лявата част, така че да се осигури тяхната видимост и осветеност нощно време. При закрепването не трябва да се нарушава формата на табелата, целостта на графиката и символите на номера.“

/9/ (Нова, Решение № …) „Когато бавнодвижещото се ППС представлява състав от ППС, на регистрация по реда на предходните алинеи подлежи заедно целия състав, като в този случай единия регистрационен номер се поставя на предната част на теглещото (водещото) ППС, а втория в задната част на последното ППС от състава“;

/10/ (Нова, Решение № …) „Регистрационният номер се изписва върху табела с правоъгълна форма с размери 20 см х 15 см, на която върху син фон от горе надолу на отделни редове се изписва съответно: 1-ви ред: Община Казанлък; 2-ри ред Наименование на населеното място; 3-ти ред Регистрационен номер“;

Чл. 9. Кметовете на населените места се задължават на шестмесечие да представят копия от регистрите на определено със заповед ок кмета на общината длъжностно лице в Общинска администрация за проверка и контрол по извършването на регистрациите на ППС с животинска тяга.

Чл.10. (Изм. с Решение № 356/24.07.2012 г.)  ППС с животинска тяга за да се движат по пътищата трябва да притежават:
1. всички технически средства изискващи се съгласно чл.71, ал.1 от Закона за движение по пътищата;

2. (Изм. с Решение № 305/24.07.2012 г.) два регистрационни номера: единият се поставя на задния капак на каруцата, а другият – на лявата каната на каруцата.
3. регистрационен талон издаден от Община Казанлък.

4. (Нова с Решение № 305/24.07.2012 г.) престилки за животински отпадъци. 
Чл. 11. (Нов с Решение № 305/24.07.2012 г.) /1/ (Изм., Решение № 1024/31.07.2014 г.;) Пътните превозни средства с животинска тяга се допускат за движение, след като бъдат регистрирани и ако в техническо отношение отговарят на изискванията на Закона за движението по пътищата по следните улици:
1. Всички второстепенни улици;

2. южна индустриална зона;

3. западно от ул. ”Христо Ботев”;

4. източно от бул. ”Никола Петков”;

5. северно от ул. ”Шипченска епопея”;

6. северно от ул. „Любомир Кабакчиев”;

7. южно от ул. ”Цар Иван Шишман”.

/2/ (Нова, Решение № 1024/31.07.2014 г.;) Бавнодвижещите се ППС се движат по маршрут, определен от кмета на Общината.
Чл.12. /1/ Забранява се движението на нерегистрирани ППС с животинска тяга по улиците на населените места в община Казанлък и общинската и републиканска пътна мрежа в общината.

/2/ Забранява се движението на ППС с животинска тяга без да имат престилки за животински отпадъци по улиците на гр.Казанлък и населените места в общината, както и по общинската и републиканска пътна мрежа.

ГЛАВА ШЕСТА 

ОСОБЕНИ СЛУЧАИ ПРИ ПАРКИРАНЕ 

Чл. 13./1/ Кмета на Община Казанлък определя със своя заповед терен за Авто пазар, след съгласуване с ПК по сигурност, обществен и екологичен ред.

/2/ Терена по ал.1 може да бъде отдаден под наем по реда на Наредба № 15 за реда за придобиване, управление и разпореждане с общинско имущество.

/3/ Към всички търговски и обществени сгради да се изградят велопаркинги.

ГЛАВА СЕДМА

КРАТКОВРЕМЕННО ПАРКИРАНЕ
РАЗДЕЛ І

РЕЖИМ ЗА КРАТКОВРЕМЕННО ПАРКИРАНЕ 

(нов с Решение № 305/24.07.2012 г.)

Чл.14. (Изм. с Решение № 305/24.07.2012 г.) /1/ На улици и площади, общинска собственост, се въвежда режим на кратковременно паркиране.

/2/ (Нова с Решение № 305/24.07.2012 г.) Определят се следните зони за кратковременно паркиране на леки автомобили, с допустима максимална маса до 2,5 (два и половина) тона и на микробуси до 22 (двадесет и две) пътнически места, при спазване разпоредбите на ЗДвП:
1. бул.”Александър Батенберг” – от север (от страна на мебелната къща), ограничен от ул.”Никола Петков” и ул.”Старозагорска”, с изключение на района на автоспирката;
      Забранява спирането и паркирането на 50 м преди кръстовището.

2. бул. ”Александър Батенберг” – от север, ограничен от ул. ”Никола Петков” и ул. „Славянска”; 

3. бул. ”23-ти Пехотен Шипченски полк” – от двете страни, ограничен от ул.” Александър Стамболийски” и ул. „Христо Ботев”, извън кръстовищата и района на автоспирките;

Забранява спирането и паркирането на 30 м преди кръстовището.

4. бул. ”23-ти Пехотен Шипченски полк” – от двете страни, ограничен от ул. „Петко Стайнов” и ул.”Христо Ботев” извън кръстовищата и района на автоспирките;

Забранява спирането и паркирането на 30 м преди кръстовището на ул. „Христо Ботев”.
5. бул.”Розова долина” – от двете стани, ограничен от ул.”Цар Иван Шишман” и ул.”Бачо Киро”, извън района на автоспирките;

6. ул. „Иван Вазов” – от южната страна, ограничена от бул. „Христо Ботев” до бул. Розова долина”;
7. ул.”Петко Стайнов” – от източна страна, ограничена от бул. ”23-ти Пехотен Шипченски полк” и паркинга зад пощата;
8. ул.”Петко Стайнов” – от източна страна, ограничена от бул. ”23-ти Пехотен Шипченски полк” до бул. „Розова долина”;

9. ул. „Паисий” (от ул. „Кирил и Методий” до м-н Унимаг) – от южната страна и обособените паркинги;
10. Паркингът зад блок № 3 на ул.”Паисий” /Домашен социален патронаж/;

11. Ул. „Любомир Кабакчиев” – от двете страни, ограничена от ул. ”Орешака” и бул. ”Никола Петков”;

12. Ул. ”Чудомир” – от страна на Галерията; 

13. Ул. ”Славянска” – отсечката между ул. ”Паисий Хилендарски” и ул. ”Чудомир”, от двете страни  и  съществуващия паркинг;

14. Ул. ”Паисий Хилендарски” – от северната страна на отсечката, между ул.”Славянска” и ул. ”Никола Петков”;

15. Ул. „Трапезица”- от северната страна;

16. Ул. ”Яворов”– от южна страна, ограничена от паркинга зад Универмага и ул. ”Д-р Стамболски”; 

17. Ул. ”Гурко” /от паркинга зад пощата / до ул. ”Скобелев” – от източната страна;

18. Ул. ”Дондуков” /от паркинга зад пощата/ до ул. „Скобелев”

19. Бул. ”Никола Петков” – от източната страна на отсечката между ул. ”Любомир Кабакчиев” и ул. ”Славянска”;

20. Бул. ”Никола Петков” – от западната страна на отсечката между ул. ”Старозагорска” и ул. ”Радецка”;

21. Паркингът зад пощата;

22. Паркингът зад Универмага;

/3/ (Изм. с Решение № 305/24.07.2012 г.) Определя се следната зона за кратковременно паркиране на товарни автомобили над 2,5 т., ремаркета и автобуси с над 22 пътнически места : 

1. паркинга на ул.”Козлодуй”, западно от ж.п.гара.

/4/ Зоните се обозначават със специални знаци, маркировка и надписи, които указват на водача условията за паркиране.

/5/ Режимът на паркиране :  в работни дни – от 7,00 ч. до 20,00 ч..

/6/ ((Отм. с Решение № 305/24.07.2012 г.) 
Чл.15. /1/ (Изм. с Решение № 305/24.07.2012 г.) Заплащането и контрола на действителното времетраене на паркирането става с предварително закупен от водача талон или талон за паркиране от паркомат. 

/2/ Талонът за паркиране се регистрира в Министерство на финансите, като всеки един е с неповтарящ се номер.

/3/ (Изм. с Решение № 305/24.07.2012 г.) Талоните по ал.1 са четири вида за времетраене на паркирането: 30 минути, 1 час, 2 часа и 3 часа. Желаното от водача времетраене на паркиране може да бъде комбинирано от различни по вид талони.

/4/ (Изм. с Решение № 305/24.07.2012 г.) При паркиране на автомобил, водача е длъжен да отбележи върху талона (талоните)  момента на началото на паркиране, чрез трайно задраскване по диагонали на годината, месеца, деня, часа и минутите  и да го (ги) постави от вътрешната страна на предното стъкло на автомобила, така, че да се вижда от вън. При закупен талон за паркиране от паркомат, същият се поставя на арматурното табло на автомобила. 
/5/ Определя се такса в следния размер:

1. кратковременно паркиране до 30 минути – 0.40 лв.

2. кратковременно паркиране от 30 минути до 1 час – 0,80 лв.

3. кратковременно паркиране от 1 час до 2 часа – 1,20 лв.

4. кратковременно паркиране от 2 часа до 3 часа – 2,00 лв.

/6/ (Нова с Решение № 305/24.07.2012 г.) При закупен талон за паркиране от паркомат, същият не връща монети, а удължава времето на престоя.

/7/ (Нова с Решение № 305/24.07.2012 г.) Община Казанлък организира издаването и продажбата на талони и осъществява контролната дейност по паркирането на определените зони в ал. 2 на чл. 14 от настоящата Наредба.

/8/ (Нова с Решение № 305/24.07.2012 г.)  Зоните с режим за кратковременно паркиране се сигнализират с пътен знак, табела и маркировка, отговаряща на разпоредбите на настоящата наредба и действащите нормативни актове.

/9/ (Нова с Решение № 305/24.07.2012 г.)  Със заповед, Кметът на общината може да ограничи временно, частично или изцяло, ползването на  зоните за кратковременно паркиране, определени в ал. 2 на чл. 14 от настоящата наредба, в случай на провеждане на заявени по съответния ред мероприятия от частен или обществен характер.”

Чл.16. Забранява се на местата определени с ал.2 на чл.14 от настоящата наредба:

1. паркиране на автомобил, без да е поставен от водача на видно място отбелязан талон (талони);

2. паркиране на автомобил, ако не са попълнени от водача всички или някои от данните в поставения талон (талони) : минути, час, ден, месец, година;

3. времетраене на паркирането, по-голямо от максималното, което е означено на талона (талоните);

4. времетраене на паркирането, по-голямо от максималното, което е означено на пътния знак;

5. отбелязване върху талона (талоните) на по-късен от действителния момент за началото на паркирането;

6. през времетраенето на паркиране на автомобила да се подменя поставения талон (талони) с друг талон (талони), на които е отбелязан  по-късен момент от действителното начало на паркиране или да поставя допълнителен талон (талони), при който общото времетраене на паркиране да надвишава максимално разрешеното.

Чл.17. След установяване на извършено от водача нарушение на изискванията на предходния член, автомобилът принудително се задържа чрез използване на технически средства до заплащане на таксата и разходите по прилагане на техническото средство.

Чл.18. Поставянето на попълнен талон за паркиране за определените места в ал.2 на чл.14 от настоящата наредба, за кратковременно паркиране, в автомобил паркиран  в нарушение на изискванията на Закона за движение по пътищата и Правилника за приложението му, както и на тази наредба, не отменя нарушението и наказанието му.

РАЗДЕЛ ІІ

РЕЖИМ ЗА ПРЕФЕРЕНЦИАЛНО ПАРКИРАНЕ НА ППС, ПРЕВОЗВАЩИ ХОРА С УВРЕЖДАНИЯ 
(Нов с Решение № 305/24.07.2012 г.)
Чл.19. (Нов с Решение № 305/24.07.2012 г.) Създава се режим за безплатно преференциално паркиране на МПС, превозващи хора с увреждания на: улици, площади и паркинги – общинска собственост, на които е въведен режим за кратковременно платено паркиране.

(1) 1. На територията на гр. Казанлък се осигурява безплатно паркиране в определените в ал.2 на чл.14 от настоящата наредба места на водачи на МПС с трайно намалена работоспособност, загубена работоспособност и/или превозващи лица с увреждания. За целта  трябва да е поставен винетен пропуск по образец (Приложение № 4), издаден от община Казанлък и поставен от вътрешна страна на предното стъкло на МПС.

2. Винетният пропуск се предоставя след заплащане на цена за изработката му, определена със заповед на кмета на общината, която включва действително извършените материални разходи по изработването му, завишена не повече от 20%.

(2) Броят на местата с режим на преференциално паркиране на ППС, превозващи хора с увреждания на улици, площади и паркинги – общинска собственост, на които е въведен режим за кратковременно платено паркиране се определят, както следва:

1. най-малко 2 /две/ места за паркиране в зоните с режим за кратковременно паркиране – с до 50 места;

2. най-малко 3 /три/ места за паркиране в зоните с режим за кратковременно паркиране – с над 50 места;

3. най-малко 5 /пет/ места за паркиране в зоните с режим за кратковременно паркиране, когато са в непосредствена близост пред сгради, предназначени за лечебни, социални, рехабилитационни, спортни, културни, административни и производствени дейности.

(3) Местата за паркиране се обозначават с пътен знак Д 21 „Инвалид“, в съответствие с Наредба № 18 за сигнализация на пътищата с пътни знаци, и с пътна маркировка М 18, с изобразен международния символ „Инвалид“, съгласно Наредба № 2 за сигнализация на пътищата с пътна маркировка.

(4) На преференциално паркиране по ал.1 подлежат:

1. Лица, които вследствие на увреждането не могат да се придвижват без използването на: инвалидна количка, ортопедични апарати, външни протези, патерици или чужда помощ, т.е. лица, които не са в състояние да заемат изправено положение на тялото, без използването на технически помощни средства, и имат трайно оформен функционален дефицит на стоежа, придвижването и издръжливостта. Определеният процент на трайно намалена работоспособност на тези лица /респ. ограничена възможност за социална адаптация при децата/, следва да е 50% /петдесет процента/ и над 50% /петдесет процента/;

2. Към групата по т. 1 се приравняват и лицата с определен процент на трайно намалена работоспособност /респ. ограничена възможност за социална адаптация при децата /над 90% /деветдесет процента/, поради сърдечни и белодробни заболявания;

3. Лица с пълна двустранна слепота, а също и лица с определен процент на трайно намалена работоспособност /респ. ограничена възможност за социална адаптация при децата /над 90% /деветдесет процента/ поради зрителни заболявания /увреждания/.“

4. Родители или осиновители на деца до 18 годишна възраст с трайни увреждания.

(5) За издаване на винетен пропуск се подава заявление до Кмета на общината, като се прилагат следните документи:

1. Копие от регистрационен талон на автомобила за удостоверяване на постоянния адрес и собствеността на автомобила;

2. Служебна бележка за липса на задължения към община Казанлък – по образец;

3. Копие от платежния документ за внесената сума, определена, съгласно т. 2 на ал. 1;

4. Копие от Експертно решение на ТЕЛК или НЕЛК.

(6) Винетният пропуск се издава за срок от една календарна година, но не повече от срока на Експертното решение на ТЕЛК или НЕЛК.

РАЗДЕЛ ІІІ

РЕЖИМ ЗА ПРЕФЕРЕНЦИАЛНО ПАРКИРАНЕ НА ППС ЗА ЖИВУЩИ ПО ПОСТОЯНЕН ИЛИ НАСТОЯЩ АДРЕС 
(Нов с Решение № 305/24.07.2012 г.)
Чл.20. (Нов с Решение № 305/24.07.2012 г.) На улици, площади и паркинги – общинска собственост, на които е въведен режим за кратковременно паркиране, може да се въвежда и режим на преференциално паркиране на ППС, по постоянен или настоящ адрес на собствениците им.

Чл. 21 (Нов с Решение № 305/24.07.2012 г.) (1)  1. На живущите, по постоянен или настоящ адрес, се издава пропуск за живущи по образец /Приложение №5/ от Община Казанлък.

2. Правото за ползване на режим за преференциално паркиране за живущи по постоянен или настоящ адрес се предоставя за 1 /един/ автомобил на жилище, ако няма гараж или място за паркиране.

3. За всяко жилище, обитавано от хора в инвалидни колички, се определя 1 /едно/ място за паркиране.

(2) Паркирането става в близост до постоянния или настоящ адрес и на  най-близката улица, в близост до постоянния им или настоящ адрес, а за живущите на пешеходни зони и на улици, на които е забранено влизането или паркирането, имат право да паркират на най-близките две пресечни улици в близост до постоянния им  или настоящ адрес, на които е въведен режим за кратковременно платено паркиране.

(3) Пропуск за живущи не се издава на лица, притежаващи място за паркиране или гаражна клетка или са променили предназначението им.

(4) Пропуск за живущи се издава след заплащане на цена за изработката му, определена със заповед на кмета на общината, която включва действително извършените материални разходи по изработването му, завишена не повече от 20%. 

(5) Пропускът се поставя в прозрачен пластмасов джоб, залепен в долния десен ъгъл, от вътрешната страна на предното стъкло на ППС, така че лицевата страна, с изображението на герба на община Казанлък да е ориентирана на вън по начин, даващ възможност за осъществяването на контрол.

(6) Притежаването на пропуск за живущи не отменя съответната санкция при паркиране на ППС в нарушение на ЗДвП и настоящата наредба.

Чл. 22 (Нов с Решение № 305/24.07.2012 г.) (1)  Потребността от ползване на правото за издаване на пропуск за преференциално паркиране по постоянен или настоящ адрес се заявява писмено от живущите на улици, площади и паркинги – общинска собственост, където е въведен режим за кратковременно паркиране. 

(2) Желаещите по ал. 1 подават заявление до Кмета на общината, като прилагат следните документи:

1. Удостоверение за постоянен или настоящ адрес;

2. Копие от регистрационен талон на автомобила за удостоверяване собствеността му;

3. Служебна бележка за липса на задължения към община Казанлък – по образец;

4. Декларация, че не притежават място за паркиране или гаражна клетка или че не са променили предназначението им – по образец;

5. Копие от платежния документ за внесената годишна цена за услугата.

6. Копие на ТЕЛК за хората с увреждания.

(3) Пропускът се издава за срок от една календарна година, а за хората с увреждания – за една календарна година, но не повече от срока на Експертното решение на ТЕЛК или НЕЛК.

(4) При недостиг на паркоместа, право на преференциално паркиране на МПС по постоянен или настоящ адрес са първите подали заявления. Всички останали паркират по общия ред, спазвайки правилата за кратковременно паркиране.“

РАЗДЕЛ ІV

РЕЖИМ ЗА ПРИВИЛИГИРОВАНО ПАРКИРАНЕ НА ППС, ЗА СЛУЖЕБНО ПОЛЗВАНЕ 

(Нов с Решение № 305/24.07.2012 г.)
Чл.24. (Нов с Решение № 305/24.07.2012 г.) Създава се режим за привилегировано безплатно паркиране на ППС на: улици, площади и паркинги – общинска собственост, на които е въведен режим за кратковременно платено паркиране, съгласно ал.2 на чл.14 от настоящата наредба:

1. При изпълнение на служебните си задължения водачите на автомобили с надпис  „Полиция”, Районна служба „Пожарна безопасност и защита на населението” Казанлък,  Спешна медицинска помощ.

2. При изпълнение на служебните си задължения аварийните екипи на КЕЦ, гр.Казанлък при „EVN – България - Електроразпределение” ЕАД – Пловдив, „Водоснабдяване и канализация” ЕООД, гр. Казанлък и фирмите обслужващи газоразпределителната мрежа на гр. Казанлък, както и аварийните екипи на кабелните телевизии и мобилните оператори.

3. Автомобилите, собственост на Община Казанлък и/или се ползват от административни и обслужващи звена, които изцяло се издържат от бюджета на община Казанлък.

Чл.25. (Нов с Решение № 305/24.07.2012 г.) (1) 1. Създава се режим за привилегировано безплатно паркиране на ППС на: улици, площади и паркинги – общинска собственост, на които е въведен режим за кратковременно платено паркиране, съгласно ал. 2 на чл. 14 от настоящата наредба за лица на изборна длъжност в Общински съвет-Казанлък при изпълнение на служебните си задължения, след издаване на служебна карта по образец /Приложение № 6/.

2. Създава се режим за привилегировано безплатно паркиране на ППС на: улици, площади и паркинги – общинска собственост, на които е въведен режим за кратковременно платено паркиране, съгласно ал. 2 на чл. 14 от настоящата наредба за кметове и кметски наместници на населените места в община Казанлък при изпълнение на служебните си задължения, след издаване на служебна карта по образец /Приложение № 6А/.

3. Създава се режим за привилегировано безплатно паркиране на ППС на: улици, площади и паркинги – общинска собственост, на които е въведен режим за кратковременно платено паркиране, съгласно ал. 2 на чл. 14 от настоящата наредба за лица на административни звена от Държавната администрация при изпълнение на служебните си задължения, след издаване на служебна карта по образец /Приложение № 6Б/.

(2) Лицето по ал. 1  е длъжно да постави служебната карта в долния десен ъгъл на предното стъкло, от вътрешната страна в прозрачен пластмасов джоб така, че лицевата й страна, с изображението на герба на община Казанлък да е ориентирана на вън.

(3) Служебната карта се получава след заплащане на цена за изработката й, определена със заповед на кмета на общината, която включва действително извършените материални разходи по изработването му, завишена не повече от 20%. 

(4) Списъците на лицата се изготвят, изменят и актуализират от Председателя на Общински съвет – Казанлък и Секретаря на Община Казанлък.

(5) Служебната карта не може да бъде преотстъпвана на трети лица.

(6) Служебната карта по т.1 и т.2 на ал.1 се издава за срока на мандата.”

РАЗДЕЛ V

РЕЖИМ ЗА ПЛАТЕНО ПРЕФЕРЕНЦИАЛНО ПАРКИРАНЕ НА ППС – „СЛУЖЕБЕН АБОНАМЕНТ” 

(Нов с Решение № 305/24.07.2012 г.)
Чл.26. (Нов с Решение № 305/24.07.2012 г.) (1) 1. Създава се режим на платено преференциално паркиране на ППС-„Служебен абонамент”, на улици, площади и паркинги – общинска собственост, на които е въведен режим за кратковременно платено паркиране, съгласно ал.2 на чл.14 от настоящата наредба срещу заплащане на годишна цена на услугата в размер на 360 /триста и шестдесет/ лева.

2. За правилната организация се определят 30%  паркоместа за служебно ползване и се упълномощава Кмета на общината да утвърди броя на местата за служебно ползване по зони, след изработване на карта с обозначени всички паркоместа за платено кратковременно паркиране.

(2) По ал.1 може да се въвежда режим на платено паркиране на ППС – „Служебен абонамент“ за търговци, по смисъла на Търговския закон и ползващи собствени или наети имоти на местата за кратковременно паркиране.

(3) Желаещите да ползват платеното паркиране на ППС – „Служебен абонамент“ трябва да заявят желанието си, като подадат заявление до Кмета на общината, окомплектовано със следните документи:

1. Документ за собственост - копие или копие на договор за наем;

2. Копие от регистрационен талон на автомобила за удостоверяване на собствеността на автомобила;

3. Служебна бележка за липса на задължения към община Казанлък – по образец;

4. Копие от платежния документ за внесената годишна цена за услугата.

(3) Пропуска за служебен абонамент се издава за срок от една календарна година.

(4) 1. За ползване на платено преференциално паркиране на ППС – „Служебен абонамент“ се издава пропуск – „служебен абонамент” по образец /Приложение №7/, като притежателят му е длъжен да го постави в долния десен ъгъл на предното стъкло, от вътрешната страна.

2. Пропускът по т.1 се поставя в залепения на предното стъкло  на ППС прозрачен, пластмасов джоб, така че лицевата му страна, с изображението на герба на община Казанлък да е ориентирана навън.

(5) Режимът на паркиране по ал.1 е валиден за времето, определено в ал.5 на чл.14 от настоящата наредба.

(6) Обозначаването на служебните паркоместа се извършва с подвижна, преносима табела, предоставена от общината.

(7) За ползване на платено преференциално паркиране на ППС -„Служебен абонамент” на: улици, площади и паркинги – общинска собственост, на които е въведен режим за кратковременно, платено паркиране на всеки заявител се определя 1 /едно/ паркоместо, 
определено от Кмета на общината, в зависимост от броя на паркоместата за платено паркиране в съответната зона.

(8) При недостиг на паркоместа, право на преференциално паркиране имат първите подали заявления. Всички останали паркират по общия ред, спазвайки правилата за кратковременно паркиране.

(9)  Забранено е паркирането на автомобили на места, обозначени за служебно ползване, освен за автомобили, определени от ползвателя на местата.

(10)  При провеждане на мероприятия на Община Казанлък временно може да бъдат закривани местата за служебно ползване.“

РАЗДЕЛ VІ

БЛОКИРАНЕ НА КОЛЕЛОТО НА НЕПРАВИЛНО ПАРКИРАНО ППС, ЧРЕЗ ИЗПОЛЗВАНЕ НА ТЕХНИЧЕСКО СРЕДСТВО  („СКОБА”)

(Нов с Решение № 305/24.07.2012 г.)
Чл.27. (Нов с Решение № 305/24.07.2012 г.) Длъжностните лица от Община Казанлък, осъществяващи дейността по  контрол на кратковременното паркиране, използват техническо средство („скоба”) за принудително задържане на МПС.

(1) Блокиране на колелото, чрез използване на техническо средство („скоба”) се извършва, когато:

1. не е заплатена дължимата такса, определена в ал. 5 на чл. 15 от настоящата наредба

2. изтекъл е срокът на поставения талон, определен в ал. 5 на чл. 15 от настоящата наредба.
(2) Блокиране на колелото, чрез използване на техническо средство („скоба”) се извършва и когато паркирането на МПС създава опасност или прави невъзможно преминаването на другите участници в движението, и когато са паркирали:

1. в зоните на кръстовища или пешеходни пътеки, или на разстояние до 5 /пет/ метра от тях.;

2. на регламентираните спирки на обществения градски транспорт;

3. върху БУС лентите;

4. върху тротоарите при отстояние по-малко от 2 /два/ метра и по еднопосочни улици в насрещното движение;

5. като втори ред в лентата на движение;

6. по начин, който затруднява достъпа до: улици, междублокови пространства, паркинги, обществени сгради и др.;

7. върху определените от Общински съвет  местостоянки за престой на леките таксиметрови автомобили;

8. в тревни площи и градинки;

9. върху местата на кратковременно паркиране, определени за хора с увреждания и за служебен абонамент;

10. пред вход или изход на гараж, или паркинг.

(3) Конструкцията на техническото средство („скоба”)  трябва да бъде такава, че да не се нанасят повреди на автомобила.

(4) На предното стъкло на автомобила се поставя съобщение за водача, че автомобилът е блокиран, с указания за реда за освобождаване му.

(5) Забранява се повреждането на техническото средство („скоба”) или освобождаването му от други лица, освен длъжностните лица по чл. 27 от настоящата наредба.

(6) Размерът на таксата по блокиране и деблокиране на колелото е определена в Наредба №26 на Общински съвет-Казанлък за определянето и администрирането на местните такси и цени на услуги на територията на община Казанлък.

(7) Заплащането на таксата от водача или собственика на автомобила, с блокирано колело, става на определените лица, свалящи техническото средство („скоба”), за което се издава съответен документ. При отказ от страна на водача да заплати определената такса за блокаж и деблокаж на автомобили, определена от Общинския съвет, се съставя Акт за нарушение.
РАЗДЕЛ VII

ПРИНУДИТЕЛНИ МЕРКИ ПРИ НЕПРАВИЛНО ПАРКИРАНЕ

(Нов с Решение № 305/24.07.2012 г.)
Чл.28. (Нов с Решение № 305/24.07.2012 г.) При престояване на блокиран по реда на чл. 27 от настоящата наредба, със скоба автомобил, той подлежи на принудително преместване от мястото на паркирането, по реда на чл. 168 от ЗДвП, като водачът или собственикът на автомобила, освен таксата за блокаж и деблокаж, заплаща и разходите по транспортирането и отговорното пазене.
(2) Оперативната дейност по принудителното преместване на автомобилите на територията на гр. Казанлък се организира и осъществява по ред и при условия, определени от Общински съвет - Казанлък.

Чл.29. (Нов с Решение № 305/24.07.2012 г.) Принудително се премества паркирано ППС при неправилно използване на алармена инсталация, монтирана в тях, когато същата продължава да работи повече от 30 /тридесет/ минути.
Чл.30. (Нов с Решение № 305/24.07.2012 г.) Не подлежат на принудително преместване, при изпълнение на служебните си задължения, автомобилите със специален режим на движение, определени в чл. 91, ал. 3 на ЗДвП.
ГЛАВА ОСМА

КОНТРОЛ И САНКЦИИ
( Нова с Решение № 305/24.07.2012 г.)
Чл.31. (Нов с Решение № 305/24.07.2012 г.) Контролът по изпълнение на тази наредба се осъществява от Кмета на Община Казанлък или оправомощени от него с писмена заповед длъжностни лица от Община Казанлък и от РУ „Полиция”, гр. Казанлък.

Чл.31а. /1/ При констатиране на нарушения на разпоредбите на тази наредба, контролните органи, оторизирани със закон или друг нормативен акт и лицата по чл.31 от настоящата наредба, налагат глоби или съставят актове на виновните физически и юридически лица.

/2/ Наказателните постановления се издават от Кмета на Община Казанлък или упълномощен от него зам.кмет.

/3/ Установяването на нарушенията, обжалването и изпълнението на наказателните постановления се извършва по реда, определен от ЗАНН.

/4/ За неуредените в тази наредба случаи по съставянето на актовете, издаването и обжалването на наказателните постановления и по изпълнение на наложените наказания се прилагат разпоредбите на Закона за административните нарушения и наказания.

РАЗДЕЛ I 

САНКЦИИ

( Нов с Решение № 305/24.07.2012 г.)
Чл. 32 (Нов с Решение № 305/24.07.2012 г.) (1) За нарушенията на правилата за паркиране на извършителите се налагат предвидените в Закона за движение по пътищата санкции, като размерите им са определени със същия закон и Наредба №1 на Общински съвет за обществения ред в община Казанлък.

(2) При констатирани и/или установени нарушения, извън случаите по ал.1, на лицата, извършили или допуснали нарушението се налагат санкциите, предвидени в настоящата наредба.

Чл. 33 (Нов с Решение № 305/24.07.2012 г.)  При констатирани нарушения на чл. 5, чл. 10 и чл. 11 от настоящата наредба, на физическите лица се налага глоба, а на едноличните търговци и юридическите лица – имуществена санкция, в размер на 10 /десет/ лева.

Чл. 34 (Нов с Решение № 305/24.07.2012 г.) (1) При констатирани нарушения на чл. 6, ал. 4, т. 1 и ал.5 от настоящата наредба, на физическите лица се налага глоба, а на едноличните търговци и юридическите лица – имуществена санкция в размер на 100 /сто/ лева.

(2) При констатирани нарушения на чл. 6, ал. 2, т. 5; ал. 3 и ал. 6 от настоящата наредба, на физическите лица се налага глоба, а на едноличните търговци и юридическите лица – имуществена санкция в размер на 50 /десет/ лева.

Чл. 35 (Нов с Решение № 305/24.07.2012 г.) При констатирани нарушения на чл. 8, ал. 5 и ал. 6 от настоящата наредба, на физическите лица се налага глоба, а на едноличните търговци и юридическите лица – имуществена санкция, в размер на 5 /пет/ лева.

Чл. 36 (Нов с Решение № 305/24.07.2012 г.) При констатирани нарушения на чл. 12 от настоящата наредба, на извършителя се налага глоба в размер на 20 /двадесет/ лева.

Чл. 37 (Нов с Решение № 305/24.07.2012 г.) При констатирани нарушения на чл. 27, ал. 2 от настоящата наредба, на водача на автомобила се налага глоба, в размер на 30 /тридесет/ лева. 

Чл. 38 (Нов с Решение № 305/24.07.2012 г.) При нарушения на чл. 27, ал. 5 от настоящата наредба, на извършителя  се налага глоба, в размер на 150 /сто и петдесет/ лева. 

Чл. 39 (Нов с Решение № 305/24.07.2012 г.) За използване на издаден по съответния ред, но с изтекъл срок на валидност винетен стикер или карта за преференциално или привилегировано паркиране, на физическите лица се налага глоба, а на едноличните търговци и юридическите лица – имуществена санкция, в размер на 20 /двадесет/ лева, като картата се изземва и перфорира от лицата определени по чл. 31 от настоящата наредба.

Чл. 40 (Нов с Решение № 305/24.07.2012 г.) За използване на неиздаден по съответния ред недействителен винетен стикер или недействителна карта за преференциално или привилегировано служебно паркиране, на физическите лица се налага глоба, а на едноличните търговци и юридическите лица – имуществена санкция, в размер на 100 /сто/ лева.

Чл. 41 (Нов с Решение № 305/24.07.2012 г.) При констатиране на повторни нарушения по чл. чл. 33, 34, 35, 36, 37, 38, 39 и 40 се налагат предвидените глоби или имуществени санкции в двоен размер.

ДОПЪЛНИТЕЛНИ РАЗПОРЕДБИ
(Нов, Решение № Решение № 1024/31.07.2014 г.;))
§1. (Нов, Решение № Решение № 1024/31.07.2014 г.;) По смисъла на тази наредба:
Бавнодвижещо се ППС е превозно средство, предназначено за развлекателна дейност, както и състав от механично свързани такива пътни превозни средства, които участват в движението по пътищата като едно цяло и максималната му/им скорост за движение е до 25 km/h.
ПРЕХОДНИ И ЗАКЛЮЧИТЕЛНИ РАЗПОРЕДБИ

§2. (Изм. с Решение № 305/24.07.2012 г.) (Изм., Решение № 1024/31.07.2014 г.) С приемането на настоящата наредба се отменят:

1. Наредба за движението на превозните средства и ползването на общите територии в община Казанлък, приета с Решение № 272 от 28.07.2005 год.

2. т.1 на Решение № 184 от 15.12.2000 год.

3. (Нова с Решение № 305/24.07.2012 г.) Решение № 391, взето на заседание на Общински съвет – Казанлък, проведено на 27.06.2002 г., с Протокол № 36.”

4. (Нова с Решение № 305/24.07.2012 г.) Решение № 520, взето на заседание на Общински съвет – Казанлък, проведено на 17.06.2003 г., с Протокол № 46.

5. (Нова с Решение № 305/24.07.2012 г.) Решение № 313, взето на заседание на Общински съвет – Казанлък, проведено на 25.11.2005 г., с Протокол № 29.”

§3. За прилагане на настоящата наредба кмета на общината издава заповеди и утвърждава процедури.

§4 Събраните суми от наложените такси и глоби да бъдат използвани за маркировката, знаковото стопанство в гр.Казанлък и за организацията по кратковременното паркиране, в т.ч. 10 % за допълнително подпомагане, разпределено от кмета или упълномощен от него заместник кмет.

Приложение № 1 (към чл.6 ал.1, т.1)

ОБЩИНА КАЗАНЛЪК

	РАЗРЕШЕНИЕ

Серия КК / №………….

ЗА ИЗВЪРШВАНЕ НА ТАКСИМЕТРОВ ПРЕВОЗ

      На основание чл.24 от наредба № 34/06.12.1999г. на МТС за таксиметров превоз на пътници Община Казанлък издава настоящото разрешение на :

Превозвач : …………………………………………... гр.Казанлък, …………………………………………. 

ЛИЦЕНЗИЯ № /Удостоверение за регистрация

…………………………………………………………. 

БУЛСТАТ …………………………………………….

     Настоящото разрешение е за автомобил с :

Държавен регистрационен № ………………………. Марка, модел …………………………………………  издадено на …………………………… ……200.....г. Валидно да ………………………………  …200… г.

Стикер серия КЗ № ………………………………….. 

Кмет на Община Казанлък :

                                               


Приложение № 2 (към чл.8 ал.2)

	Рег.№
	Дата на регистрацията
	Собственост (трите имена на собственика)
	Адрес на собственика
	Вид на превозното средство
	Промени в регистрацията: собствеността и/или адреса

	
	
	
	
	
	

	
	
	
	
	
	

	
	
	
	
	
	


Приложение № 3 (към чл.8 ал.3)

	ОБЩИНА КАЗАНЛЪК

РЕГИСТРАЦИОНЕН ТАЛОН

на пътно превозно средство с животинска тяга 

Регистрационен № ……………/……………..г.




	Вид на ППС : ……………………………………. (конска, магарешка, волска или друга каруца )

Собственик : …………………………………….. Адрес : гр.(с.) : …………………………………... ул..(ж.к.) …………………………………………. № ……… бл……….. вх………ап……………….

Извършил регистрацията : ……………………..

                                         (подпис и печат )

. ……………………………………………………

                                 ( собствено и фамилно име )

…………………………………………………….




Приложение № 4 (към чл.19 ал.2)

	Община Казанлък

   ВАЖИ ЗА АВТОМОБИЛ ДК №

  МЕСЕЦ: I II III IV  V VI VII VIII IX X  XI  XII

  ГОДИНА:    2006  2007  2008  2009   2010 

ВАЖИ ЗА ПАРКИРАНЕ И ПРЕСТОЙ!




	Приложение № 5 (към Чл. 21, ал. 1)


Вид на служебният пропуск за платено преференциално паркиране на ППС за живущи по постоянен адрес, задължителната информация в тях и начина на паркиране на ППС

Лице на служебната карта

	ОБЩИНА КАЗАНЛЪК

	


	

	

	 

	№………………

	

	 

	ЗА ЖИВУЩИ

	

	

	

	ВАЖИ ЗА ПАРКИРАНЕ И ПРЕСТОЙ! 

	

	

	


Гръб на служебната карта

	

	ВАЖИ ЗА АВТОМОБИЛ ДК №……………….

	Собственост на: ………………………………..

	

	Постоянен /настоящ/ адрес: ……………………………..

	

	 

	Издаден на: ……………………. год.

	

	ВАЖИ ЗА ПАРКИРАНЕ И ПРЕСТОЙ! 

	

	Пропускът е валиден за съответната календарна година!

	

	Приложение № 6 (към Чл. 25, ал. 1, т. 1)


Вид на служебната карата за привилегировано паркиране на ППС, за служебно ползване, задължителната информация в тях и начина на паркиране на ППС
	Лице на служебната карта

	 



	ОБЩИНА КАЗАНЛЪК

	 

	
 



	 

	 

	 

	 

	

	СЛУЖЕБНА КАРТА

	 

	

	

	Гръб на служебната карта

	 

	СНИМКА                   ТРИТЕ ИМЕНА

	 

	СЛУЖЕБНА КАРТА №………………………..

	 

	ОБЩИНСКИ СЪВЕТ – КАЗАНЛЪК

	 

	Важи за автомобил ДК №……………………..

	

	Пропускът е издаден на: …………………….. год.

	Служебната карта важи за всички паркоместа за кратковременно паркиране и важи за срока на мандата!



	                                                                         Приложение № 6 А (към Чл.25, ал.1, т.2)


Вид на служебната карата за привилегировано паркиране на ППС, за служебно ползване, задължителната информация в тях и начина на паркиране на ППС
	Лице на служебната карта

	 



	ОБЩИНА КАЗАНЛЪК

	 

	
 



	 

	 

	 

	 

	

	СЛУЖЕБНА КАРТА

	 

	

	

	Гръб на служебната карта

	 

	СНИМКА                   ТРИТЕ ИМЕНА

	 

	СЛУЖЕБНА КАРТА №………………………..

	 

	КМЕТ НА ГР./С.:    ……………………………..

	 

	Важи за автомобил ДК №……………………..

	

	Пропускът е издаден на: …………………….. год.

	Служебната карта важи за всички паркоместа за кратковременно паркиране и важи за срока на мандата.



	


	                                                                       Приложение № 6 Б( към Чл. 25, ал. 1, т.3 )


Вид на служебната карата за привилегировано паркиране на ППС, за служебно ползване, задължителната информация в тях и начина на паркиране на ППС
	Лице на служебната карта

	 

	ОБЩИНА КАЗАНЛЪК

	 

	
 



	 

	 

	 

	

	СЛУЖЕБНА КАРТА

	 

	

	

	Гръб на служебната карта

	 

	 

	СЛУЖЕБНА КАРТА №………………………..

	 

	

	 

	Важи за автомобил ДК №……………………..

	

	Пропускът е издаден на: …………………….. год.

	Служебната карта важи за всички паркоместа за кратковременно паркиране.



	


	 Приложение № 7 (към Чл. 26, ал. 4)


Вид на карата за платено преференциално паркиране на ППС – „Служебен абонамент”, задължителната информация в тях и начина на паркиране на ППС
	Лице на картата

	 

	ОБЩИНА КАЗАНЛЪК

	 

	
 



	 

	 

	 

	 

	

	СЛУЖЕБЕН АБОНАМЕНТ

	 

	

	Гръб на картата



	КАРТА №………………….

	за преференциално служебно паркиране

	 

	ВАЖИ ЗА УЛ.:…………………………………………..

	Автомобил ДК №………………………………………..

	собственост на:………………………………………….

	паркомясто №……………………………………………

	 

	Пропускът е издаден на: …………………………. год.

	

	ВАЖИ ЗА ПАРКИРАНЕ И ПРЕСТОЙ!

	

	Служебният абонамент важи за календарната година!

	 


Приложение № 8 (към чл. 6, ал. 4)

СПИСЪК

на таксиметрови стоянки на територията на гр. Казанлък

1. ул. „Йордан Стателов”, източно от х-л „Казанлък”, като леките таксиметрови автомобили влизат за изчакване в нея откъм ул. ”Отец Паисий”, еднопосочно от изток.

2. ул. ”Йордан Стателов” – 6 автомобила, останалите изчакват в източната част на паркинга зад Универмага;

3. ул. ”Славянска”, южно от Кооперативен пазар – 10 автомобила, като останалите изчакват на ул.”Тунджа”;

4. ул. „Любомир Кабакчиев”, пред Културния дом, 5 автомобила;

5. до западния вход на „МБАЛ-д-р Христо Стамболски” ЕООД – 3 автомобила;

6. ул. ”Генерал Скобелев”, до „ДКЦ-поликлиника” ЕООД – до 4 автомобила в рамките на маркировката;

7. бул. ”Княз Александър Батенберг”, южно от микропазар „Изток” - в рамките на маркировката;

8. бул. ”Княз Александър Батенберг”, до сп.”Махалата”, в посока център - в рамките на маркировката;

9. ж.к. ”Изток”, южно от бл.20 – в рамките на маркировката;

10. южно от бл. 30 в ж.к. ”Изток” – 3 автомобила;

11. западно от бл. 41 в ж.к. ”Изток” – 5 автомобила;

12. западно от бл. 42 в ж.к. ”Изток” – 5 автомобила;

13. ул. ”Софроний Врачански”, до ж.п.гара Казанлък, в рамките на маркировката;

14. ул. ”Бачо Киро”, срещу магазин „БИЛЛА” – 4 автомобила;

15. бул. ”23 Пехотен Шипченски полк”, до „Асансьорен сервиз” – 2 автомобила;

16. ул. ”Пушкин” – южно от пресечката с бул. ”23 Пехотен Шипченски полк”, в рамките на маркировката;

17. ул. ”Войнишка”, до бл. 59 – в рамките на маркировката;

18. ул. ”Стара планина”, западно от сп. „Н.Вапцаров” – в рамките на маркировката;

Приложение №9 (към чл.8, ал.3)

(Ново, Решение № 1024/31.07.2014 г.)
	ОБЩИНА КАЗАНЛЪК

РЕГИСТРАЦИОНЕН ТАЛОН

на бавнодвижещо се пътно превозно средство 

Регистрационен № ……………/……………..г.



	Вид на ППС : ……………………………………. 

(*посочва се вида)

Собственик : …………………………………….. Адрес : гр.(с.) : …………………………………... ул.(ж.к.) …………………………………………. № ……… бл……….. вх………ап……………….

Извършил регистрацията : ……………………..

 (подпис и печат )

. ……………………………………………………

     ( собствено и фамилно име )

…………………………………………………….




НИКОЛАЙ ЗЛАТАНОВ (п)
ПРЕДСЕДАТЕЛ НА ОБЩИНСКИ СЪВЕТ - КАЗАНЛЪК

PAGE  

Наредба № 30

за движението на превозните средства на територията на община Казанлък
Приета с Решение № 595 от 25.01.2007 г.

Пром. с решение  на Старозагорския окръжен съд от 11.06.2007 по адм. дело № 90/2007 г., 
изм. с Решение № 5 от 31.07.2008 г., изм. с Решение № 305/24.07.2012 г.; изм., Решение № 1024/31.07.2014г.)

